Subject: Täiendatud taotlus
From: "Liis Tammik" <[email-masked]>
To: "info - AKI" <[email-masked]>
Cc: "Kristi Suur - MKM" <[email-masked]>, "Kirsti Melesk- MKM" <[email-masked]>, "Kai Raku" <[email-masked]>
Date: Mon, 16 Feb 2026 12:34:23 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Vastavalt meie 2. veebruaril toimunud kohtumisele saadan täiendatud 
isikuandmete töötlemise taotluse uuringu „Improving the employment prospects 
and social inclusion of people with weak labour market connections“ 
läbiviimiseks (vt manuses). Taotlusesse lisandunud osa on eristatud kollase 
taustavärviga. Taotluse arusaadavuse ja lugemise selguse huvides jätsime 
välja varasemaga võrreldes kustutatud kohad.

Selgitused taotluse täienduste kohta:

*	Oleme läbivalt kasutanud mõistet „tööturuga nõrgalt seotud“ 
sihtrühmad/isikud (varasemalt oli lisaks kasutusel lisaks „haavatavad“).
*	Selgitanud, miks on vajalik uuringus kaasata tööturuga nõrgalt seotud 
sihtrühmadele ka tööturuga tugevalt seotud sihtrühmad.
*	Täpsustanud analüüsist välja jäetavaid isikuid puudutavat osa.
*	Täpsustanud, et volitatud töötlejale OECD-le on uuringu läbiviimiseks 
kättesaadavad vaid pseudonümiseeritud andmed.
*	Lisas 1 täiendanud andmetega seonduvaid põhjendusi ning üle vaadanud 
uuringu läbiviimiseks vajaliku andmekoosseisu, kus muudatused puudutavad 
punkti 12 ehk retseptiravimeid ning punkti 22 ehk EUROMODi andmeid (punktis 
12 jätsime välja ortoose puudutavad andmed, kuivõrd näeme, et oleks olnud 
vajalik meditsiiniseadme retseptide osas andmete kaasamine sellest laiemalt; 
punkti 22 puhul jätsime välja tunnused, mille puhul oleksid need andnud 
uuringule lisandväärtust, kuid ei ole uuringu eesmärgi saavutamiseks 
hädavajalikud. Punktis 22 juurde kuuluvas tabelis on lisatud võrreldes 
eelmise korraga mõned tunnused, mis olid eespool uuringuks vajalike andmete 
loetelus küll olemas, kuid olid tabelist ekslikult välja jäänud).

Lugupidamisega

Liis Tammik
finants- ja analüüsiosakond
osakonnajuhataja asetäitja analüüsivaldkonnas

Toetame töö ja töötaja leidmisel!

6148508

 <https://tootukassa.ee> tootukassa.ee

 <https://facebook.com/eestitootukassa> facebook.com/eestitootukassa

 <https://youtube.com/tootukassa> youtube.com/tootukassa

 <https://tootukassa.ee/>

From: Liis Tammik
Sent: Thursday, January 15, 2026 9:38 AM
To: info - AKI <[email-masked]>
Cc: Kristi Suur <[email-masked]>; Kirsti Melesk- MKM 
<[email-masked]>; Kai Raku <[email-masked]>
Subject: Taotlus - puuduste kõrvaldamine

Tere!

Lähtuvalt Teie 02.01.2026 kirjas nr 2.2.-1/26/51-4 esitatud tähelepanekutest 
saadame täiendatud isikuandmete töötlemise taotluse uuringu „Improving the 
employment prospects and social inclusion of people with weak labour market 
connections“ läbiviimiseks (vt manuses). Esialgses taotluses tehtud 
muudatused on algtekstist eristatud teise värviga.

Vastuseks Teie poolt tehtud tähelepanekutele:

1. Uuringu eesmärki on täiendatud konkreetsete uurimisküsimustega taotluse 
punktis 4.

2. Haavatavate sihtrühmade väljaselgitamiseks kasutatavad tunnused koos 
põhjendustega on toodud taotluse Lisas 1 (uurimisküsimus RQ1) ning kasutatav 
metoodika taotluse punktis 4.

3. Uuringus kasutatavat andmekoosseisu Lisas 1 on täpsustatud, toodud on 
seos uurimisküsimusega ja lisatud põhjendus. Uurimisküsimused on täpsemalt 
lahti seletatud taotluse punktis 4 ning valimi põhjendust täiendatud 
taotluse punktis 5. Uuringus kasutatavate andmete koosseis on põhjalikult 
läbi mõeldud, kaasatud andmed on valitud eesmärgipärasusest ning 
minimaalsusest lähtuvalt ning just seetõttu on uuringus andmed erineva 
detailsusastmega. Näitena toodud retseptide ning Tervisekassa teenuste puhul 
on lähtutud asjaolust, et retseptide puhul ei ole vajalik detailne info ehk 
see, mis retsept on isikule välja kirjutatud, vaid uuringusse on kaasatud 
ainult välja kirjutatud/väljaostetud retseptide arv üldisel tasemel, mis 
võimaldab kaudselt hinnata tervisest tulenevaid tööle liikumise takistusi. 
Teenuste puhul on oluline uuringu lähtepunktist see, millisel teenusel isik 
on osalenud ning seetõttu on seal põhjalikult kaalutletud ja konkreetselt 
välja toodud, milliste teenuste andmed on uuringuks vajalikud st pole 
kaasatud kõiki Tervisekassa poolt osutatud teenuseid. Uuringusse kaasatud 
sarnase sisuga (nn dubleerivate) tunnuste puhul andmed täiendavad oluliselt 
üksteist ning andmete kaasamisel uuringusse ainult ühest andmekogust jääks 
oluline info vaatluse alt välja. Näitena toodud hariduse andmete puhul 
sisaldavad Töötukassa andmekogu andmed kõrgeimat omandatud haridust ka nende 
isikute kohta, kes on omandanud hariduse välismaal või kes on omandanud 
hariduse enne Eesti hariduse infosüsteemi (EHIS) loomist. EHISe andmete 
puhul on vaatluse all vaid 2021.-2025. aastatel omandatud või omandamisel 
haridused ning hariduse katkestamised. EUROMODi andmed aga sisaldavad infot 
kõigi EUROMODi andmebaasi kuuluvate isikute omandatava ning kõrgeima 
haridustaseme kohta, andes ühtlustatud ja tervikliku pildi, mida täiendavad 
Eesti Töötukassa ning EHISe hariduse andmed.

4. Selgitus teiste seni läbiviidud uuringute sobivuse kohta käesoleva 
uuringu uurimisküsimustele vastamise osas on toodud taotluse punktis 6.

5. Täpsustus andmete kustutamise kohta on lisatud taotluse punkti 8.

6. Täpsustus andmete kustutamise kohta on lisatud taotluse punkti 10.3.

7. Info isikute teavitamise kohta on täpsustatud taotluse punktis 11.

8. Andmekaitsealase mõjuhinnangu osas on täiendatud taotluse Lisa 2.

Lugupidamisega

Liis Tammik
finants- ja analüüsiosakond
osakonnajuhataja asetäitja analüüsivaldkonnas

Toetame töö ja töötaja leidmisel!

6148508

 <https://tootukassa.ee> tootukassa.ee

 <https://facebook.com/eestitootukassa> facebook.com/eestitootukassa

 <https://youtube.com/tootukassa> youtube.com/tootukassa

 <https://tootukassa.ee/>

From: Liis Tammik
Sent: Wednesday, December 17, 2025 10:51 AM
To: info - AKI <[email-masked] <mailto:[email-masked]> >
Cc: Kristi Suur <[email-masked] <mailto:[email-masked]> >; Kirsti 
Melesk- MKM <[email-masked] <mailto:[email-masked]> >; Margit 
Paulus <[email-masked] <mailto:[email-masked]> >; 
Kai Raku <[email-masked] <mailto:[email-masked]> >; Marion 
Pajumets - SOM <[email-masked] <mailto:[email-masked]> >
Subject: FW: Taotlus

Tere!

Vastavalt sotsiaalteaduslike rakendusuuringute eetikakomitee tagasisidele, 
mille kohaselt nad enam taotlusi läbi ei vaata (kuna oli moodustatud 
ajutiselt) ning kirjas välja toodud infole, mille kohaselt täidesaatva 
riigivõimu asutusel pole enam kohustust taotleda eetikakomiteelt 
kooskõlastust poliitika kujundamise uuringute läbiviimiseks, jääb taotlus 
esitatuks ainult Andmekaitse Inspektsioonile.

Lugupidamisega

Liis Tammik
analüüsiosakond
osakonnajuhataja asetäitja

Toetame töö ja töötaja leidmisel!

6148508

 <https://tootukassa.ee> tootukassa.ee

 <https://facebook.com/eestitootukassa> facebook.com/eestitootukassa

 <https://youtube.com/tootukassa> youtube.com/tootukassa

 <https://tootukassa.ee/>

From: Marion Pajumets - SOM <[email-masked]>
Sent: Tuesday, December 16, 2025 12:42 PM
To: Liis Tammik <[email-masked] 
<mailto:[email-masked]> >; info - AKI <[email-masked] 
<mailto:[email-masked]> >
Cc: Kristi Suur <[email-masked] <mailto:[email-masked]> >; Kirsti 
Melesk- MKM <[email-masked] <mailto:[email-masked]> >; Margit 
Paulus <[email-masked] <mailto:[email-masked]> >; 
Kai Raku <[email-masked] <mailto:[email-masked]> >
Subject: RE: Taotlus

 TÄHELEPANU: See kiri on sulle saadetud väljastpoolt meie organisatsiooni. 
Palun ära ava selles olevaid linke ja faile enne, kui oled veendunud nende 
ohutuses.

Tere, Liis!

Tänan taotluse eest.

Kahjuks ei saa Sotsiaalteaduslike rakendusuuringute eetikakomitee seda 
menetlusse võtta.

Sotsiaalministeerium moodustas eetikakomitee ajutiselt kuni vajaduse 
äralangemiseni. TAIKSi muudatusega muudeti IKSi paragrahvi 6 järgnevalt:

1.           sätestati, et eetikakomitee, mis eriliiki isikuandmete 
töötlemist kooskõlastab, peab olema seadusega või seaduse alusel moodustatud 
(IKS § 6 lõige 4). (Selgitan, et SoMi Sotsiaalteaduslike rakendusuuringute 
eetikakomitee ei vasta sellele tingimusele);

2.           sätestati, et täidesaatva riigivõimu asutusel pole enam 
kohustust taotleda  eetikakomiteelt kooskõlastust poliitika kujundamise 
uuringute läbiviimiseks (IKSi § 6 lõige (51);

3.           AKI võib talle esitatud poliitikauuringute taotluste 
eetikanormidele vastavust arutada, alates 1. jaanuarist 2026. a, 
eetikakomiteega, mis tegutseb TAIKSi (§ 26) alusel ETAgi all (IKS § 6 lõige 
52).

Need IKSi muudatused jõustusid 1. oktoobril 2025. a.

AKI ei võta oma kontrollmenetlustel arvesse pärast 10. detsembrit 
Sotsiaalteaduslike rakendusuuringute komitee poolt menetlusse võetud 
taotlustele antavaid kooskõlastusi.  Vastavalt IKSi § 6 lg 52 saate taotluse 
esitada AKIle ja AKI ise vaatab, kas pöördub taotluse uurimiseetiliste 
nüansside alaseks konsultatsiooniks ETAgi alla loodava komitee poole. 
Lihtsustades, Töötukassa taotlused ei pea enam läbima topeltmenetlust AKIs 
ja eetikakomitees nagu seni; see on hea uudis.

SoM saadab samasisulise ametliku kirja Töötukassale ja kõigile 
eetikakomiteega seotud koostöölepingu partneritele lähinädalail.

Vabandan segaduse pärast, mis Töötukassale tekkis seoses seadusmuudatustega 
ja SoMi Sotsiaalteaduslike rakendusuuringute eetikakomitee töö lõppemisega.

Ilusat päeva!

Marion Pajumets
teadusnõunik
Sotsiaalministeerium

From: Liis Tammik <[email-masked] 
<mailto:[email-masked]> >
Sent: Thursday, December 11, 2025 9:37 AM
To: info - AKI <[email-masked] <mailto:[email-masked]> >; Marion Pajumets - SOM 
<[email-masked] <mailto:[email-masked]> >
Cc: Kristi Suur - MKM <[email-masked] <mailto:[email-masked]> >; 
Kirsti Melesk- MKM <[email-masked] <mailto:[email-masked]> >; 
Margit Paulus <[email-masked] 
<mailto:[email-masked]> >; Kai Raku <[email-masked] 
<mailto:[email-masked]> >
Subject: Taotlus

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Edastame Andmekaitse Inspektsioonile ja sotsiaalteaduslike rakendusuuringute 
eetikakomiteele taotluse koos 2 lisaga isikuandmete töötlemiseks Majandus- 
ja Kommunikatsiooniministeeriumi ja Eesti Töötukassa koostöös tellitava 
uuringu „Improving the employment prospects and social inclusion of people 
with weak labour market connections“ raames. Kirjale lisatud taotlus on 
koostatud Majandus- ja Kommunikatsiooniministeeriumi ja Eesti Töötukassa 
koostöös ning allkirjastatud mõlema osapoole poolt.

Küsimuste korral palume pöörduda järgmiste kontaktisikute poole:

Margit Paulus, Eesti Töötukassa analüüsiosakonna juhataja 
([email-masked] <mailto:[email-masked]> )

Liis Tammik, Eesti Töötukassa analüüsiosakonna juhataja asetäitja 
([email-masked] <mailto:[email-masked]> )

Kristi Suur, Majandus- ja Kommunikatsiooniministeeriumi tööhõive osakonna 
tööturuteenuste juht ([email-masked] <mailto:[email-masked]> )

Lugupidamisega

Liis Tammik
analüüsiosakond
osakonnajuhataja asetäitja

Toetame töö ja töötaja leidmisel!

6148508

 <https://tootukassa.ee> tootukassa.ee

 <https://facebook.com/eestitootukassa> facebook.com/eestitootukassa

 <https://youtube.com/tootukassa> youtube.com/tootukassa

 <https://tootukassa.ee/>